السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
فاسأل الله سبحانه وتعالى ان يسددنا واياكم لكل خير وينفع بنا وبكم حيثما كنا وكنتم. طيب الله اوقاتكم وبارك الله فيكم بنهاركم وجعل قلوبكم ونوم نقية مؤهلا لحسن الاقبال عليه سبحانه وتعالى
ما زلنا مع كلام الرجل المبارك ابن القيم رحمة الله عليه في كتابه القيم كتاب الداء والدواء وادى الكتاب يعالج الادواء التي يبتلى بها العبد وتعيق سيره في الطريق الى الله سبحانه وتعالى
يقول ومنها اي من المعاصي يقول ومنها حرمان الطاعة تكلمنا على انها توهن القلب والبدن فلو لم يكن للذنب عقوبة الا انه يصد عن طاعة تكون بدلة ويقطع الطريق طاعة اخرى فينقطع عليه طريق ثالثة ثم رابعة وهلم جر
وينقطع عليه بالذنب طاعات كثيرة كل واحدة منها خير له من الدنيا وما عليها سبحان الله بيقول ايه بقى بيقول ان من من عقوبات الذنب حرمان الطاعة حرمان الطاعة وبدأ يشرح
بيقول كرجل اكلة اوجبت له مردة طويلة. منعته من عدة اكلات اطيب منها واحد راح شاف شم ريحة الكبدة اعجبته فلما عجبته قبل ما يسأل ويتأكد من جودة الطعام رخص
هذا الطعام يعني لوحده كافي انه يدرك ان فيه حاجة غلط سندوتش كبدة فيه تقريبا ربع كيلو كبدة ويقول لك بحداشر جنيه وانت مقبل عافاك الله من هذا الاقبال اهذا رجل
اكل اكله جري على الاكلة دي. ايه اللي حصل؟ قال اوجبت له مردة طويلة. تعب فهذا الرجل اللي تعب وبطنه قلبت يروح للدكتور الدكتور يقول له عملت ايه فيقول له انا اكلت
طعام هذا الطعام وصفه كزا وكزا وكزا ويجي الدكتور يقول له طيب رقم واحد انت بطنك محتاجة واحد اتنين تلاتة من الادوية مش هنعرف ناكل الفترة الجاية ديت لان بطنه تتألم
فيبدأ يمنعه الدكتور من بعض الايه؟ الاطعمة اللذيذة الذي كان يشتهيها فبيقول هذه الاكلة اوجبت له مرضا طويلة منعته من عدة اكلات اطيب منها. فالله المستعان فبيقيم كلامه جميل جدا
بعيد عن كلام ابن القيم انتم فاهمين المسال طيب واحد اكل لحم كلاب ميتة وكلاب بلدي كمان فبطنه حاسس بوجع لان هو لغاية دلوقتي مش مدرك ليه الوجع ده رغم ان هو عارف ان هي كلاب ميتة بلدي
فلما راح للدكتور ما الدكتور قال له تعال انت ايه اللي حصل لك؟ وانت عملت ايه؟ ده ده هيترتب عليه ان في مشكلة كبيرة يبدأ الدكتور يقول له انت ممنوع
لفترة كبيرة انك تاكل طعام كزا وكزا وكزا وكزا. محتاج تاخد ادوية محتاج يتعمل لك محاليل محتاج محتاج محتاج الاكلة اللي هو اعجبته ديت كانت سبب ان هي حرمته منين ؟ من حاجات تانية
واخدين بالكم فهو بيقول فلو لم يكن للذنب عقوبة الا انه يصد عن طاعة تكون بدلة ويقطع طريق طاعة اخرى وينقطع عليه بالذنب طريق ثالثة. يعني ايه الكلام ده اديكم مسال
وقع فيه بعض الافاضل امبارح بالليل وغالبا غالبا بيسمعني دلوقتي جه بعد الساعة حداشر عاوز ينام وفي رواية الساعة واحدة مسك الموبايل بدأ يتابع ايه الهبد وبدأ يتابع عوير وكسير وثالث ليس فيه خير ويبص على المنخنقة والموقوزة والمتردية والنطيحة
ويشوف كلام ده وكلام ده ويضيع طول الليل ويبص الناحية دي ويشوف مقطع الناحية دي ويهزر على قلشة مش عارف ايه او واحد مشير آآ يعني صورتين او مقطع لوحدة واحدة ممسلة بشعرها وهي بتتكلم عن حاجة بس حاجة سياسية يعني طبعا بتدي نضج للدماغ
او بتتكلم على حاجة اسرية ايه اللي يحصل؟ اطلاق البصر وسماع هذه التفاهات والسخافات. عملت له ايه والله لو كان قال سبحان الله وبحمده سبحان الله العظيم سبحان الله وبحمده نخلة في الجنة
نخلة في الجنة ساق من زهب الله اكبر استغنى عن كل ده وعسى الله سبحانه وتعالى وعد انه يتفرج على حاجات فيها مشاكل ففهمتوا ان ده كان ممكن يوم بيصلي ركعتين
ولو بقصار السور وهو مستمتع بكلام الله سبحانه وتعالى كان ممكن يفتح ورده ويقرأ صفحتين كان ممكن يسحب اي كتاب من الكتب اللي موجودة في المكتبة بتاعته اللي كان اخر مرة بص فيها سنة الفين واتناشر
الكتب اللي جابها من معرض الكتاب وراح جري عشان يجيبها لسه في كتب بالكيس بتاعها لو كان بص فيها كان ممكن ينفعه لو كان الازكار النوم كان ممكن ينفعه لكن طول الليل قاعد يتكلم معها
طول الليل قاعد يبص على حاجات ومواقع وصور طول الليل قاعد يسمع اغاني ايه اللي حصل ابن القيم يقول لك حرمان الطاعة مكالمات ليلية اغتياب كسير من البرية قاعدين يجيبوا سيرة فلان وبتاع وشفت لما قال في المحاضرة كزا؟ اه نعوز بالله
نسأل الله العفو والعافية. ايه ده لأ وبيقول كزا كزا كزا سبحان الله انا مش عارف الراجل ده مفتون ازاي بنفسه هي لله هي لله هيا بنا نغتاب ليلة مش ساعة
وعندهم بقى العشرة الاوائل من ايه؟ من ذي القعدة واخدين الليالي بتاعتها ايه؟ اغتياب لاغتياب ايدام الكلاب ما عافانا الله واياكم ادامي عن الاكل اللي بياكله الكليه لان الكلب هو اللي بيأكل لحم اخيه
والمغتاب يأكل لحم اخيه ميتا فيقول ابن القيم دي من ضمن العواقب حرمان الطاعة. نسأل الله السلامة من ضمن المآلات وفواتير الزنب ان المعاصي طبعا المعاصي اللي ابن القيم بيتكلم عليها والفواتير ديت عالمين على المصر
والمستصغر واحد مصمم مصر على الذنب كلامنا يشمل من يعني يقع في الذنب ثم يتوب توبة نصوحة ويتقي الله ويترك ويندم ويعزم على على الايه؟ على اه الترك وعلى عدم العودة
ابن القيم هذا الكلام لا يشمله خلاص اما اللي يشمل مين؟ يشمل انسان مصر على الذنب او مستصغر الزنب. عادي يا عم انت يا عم الشيخة انت جاي تتكلم علي عشان انت بتتفرج على مقطعين
وعلى فكرة انا بتفرج على المقاطع اه على فكرة بفضل الله انا ما بروحش اتفرج على الحاجات الحقيقية. انا اروح اتفرج على اي افلام كارتون كلها حاجات ايه؟ كارتون يعني
ما انا برضو ايه خلي بالك ما انا اخ برضه فاهم. ما انا زيي زيكم يعني. كنت معكم في الحلقة زمان وفي معهد مش عارف الشيخ ايه الحنبلي والشيخ ايه الحنفي
لأ انا مش صغير ده انا بتبرك بسيدنا المهاب الزي ازا دعي في البر والبحر اجاب فما تشغلش بالك انت ايه ونصيحتي عافانا الله واياكم من العفانا يقول منها ان المعاصي
تقصر العمر المعاصي تقصر العمر وتمحى وتمحق بركته ولابد. ياه على كلمة ولابد دي. ولابد محق البركة شوفو موضوع الربا والقروض الربوية انا من خلال الاشخاص والاستشارات والفتاوى التي تأتي الي. بعيد بقى عن مسألة ايه؟ يعني تخيلوا تخيلوا لو الواحد
اينطلق انطلاق محض بعيد عن الشرع في المسألة دي هيقول ايه؟ هيبص على على الموضوع ده كأنه ايه؟ تجارة او وسيلة من كسرة الناس اللي بيدخلوا فيه والفاتورة اللي بيدفعوها
المفترض اي واحد صاحب عقل يقول ايه؟ يا جماعة المشروع ده خربان والتجارة ديت بتجيب الارض يعني لو جدلا لو جدلا ما فيهاش نص ما فيهاش نص شرعي من ناحية اللي عارف كده عم ابنك مسلا يقول لك ايه انا هدخل دلوقتي اجيب مسلا ايه العملا العملة الوهمية او العملة الالكترونية فانت تيجي تقول له يا ابني
التجارة دي خسرانة والعالم كله دلوقتي مش عارف ايه فانت بتتكلم كده صح فمن ناحية من ناحية بس ان هي معاملة كمعاملة من كسرة اللي انت تشوفه زي واحد كده يقول لك ايه مش عارف ايه يا عم هو ده بيكسب يا عم ده بيخسر. يا ابني اوعى تتاجر ليه في الحاجات دي ما الحاجة دي مش بتكسب
انا لا اعلم ممكن يكون في حد انا ما اعرفوش بس انا لا اعلم احد دخل في هذا الباب الا ورشأ في نفق مظلم تحته تنور من نار زي ما بيقول العوام لبس في حيطة
خلاص عامل زي بقى قطة سودا عميا بيدور عليها صاحبها الكفيف في صحراء بقى الوضع كده فنسأل الله العفو والعافية فاول ما بيجي فضلا بقى اما تيجي بقى الناحية الشرعية
نشوف بقى الناحية الفوقانية دي اه الشرعية فاذنوا بحرب يا اكل الربا يلا قم خد سيفك يلا عشان تحارب ربك ده يوم القيامة عشان كده الابواب دي ما فيهاش اه ده ده لعب لعب بالنار ده مش لعب بالنار لعب بمستقبلك الحقيقي
ومنها ان المعاصي تقصر العمر وتمحق. هو اللي خلاني اضرب مسل الربا هو المحق ومشكلة الراجل اللي بيقع والبنت اللي بتقع في الباب ده ان يوم القيامة مش هيعرف يفلت
من ناحية ايه يعني في بعض الناس كانت بتتعامل بالربا بس احنا ما نعرفش ما حدش واخد باله. تيجي يوم القيامة تلاقي واحد طالع من القبر الراجل ده ماله كالذي يتخبطه الشيطان من المس
قايم مصروع شوف يوم القيامة في واحد تحت ظل البقرة وال عمران وواحد تاني بيخير من الحور العيني ما شاء وواحد تالت آآ في زل صدقته وفي واحد قايم مصروع
ومين دي مصروعة؟ مين دي؟ دي واحدة كانت بتعمل بالربا وبتاكل بالربا نسأل الله السلامة واحدة عاوزة قرض والدتها تعبانة وعاوزة يعني تاخدها على المستشفى ولا تعمل لها عملية تقول لها خلاص زميلتها اديك عشر تلاف يا بنتي عشان تفكي زنقتك ولأ الا طنط ليلى
وتروح المسكينة وتاخد العشر تلاف تيجي تكتبها على وصل ايه شيكا على بياض او تقول لها ايه بس العشرة دي انا هاخدهم خمستاشر وبعض الناس بيبقوا شايفين ان ده طيب اصل فك زنقتي
والله اولا ما فكها. ولكن عقدها عقدة لا تحل سم يوم القيامة هذا الانسان ان لم يتب قالوا هو نسأل الله السلامة انا عاوز اجوز بنتي نور المسكينة هي بنتي اللي باقية لي من ريحة الطيب الطاهر
معوزين نجوزها طيب يلا عشان نتجوز نورا ده الاجهزة غليت والتلاجة مش عارف ايه والكلام ده كله اه نعمل ايه بقى اه اصل ابوهم كان معيشهم في الغنى وانا نفسي ان هم مش يتكسروا
وروح عينيه اول حاجة اتمرمط في الدنيا واشتغل ليه؟ عشان ادني معيشاهم في اللي والدهم كان معيشهم فيه كأن ان ربنا سبحانه وتعالى اوجب عليك هزا سم برضو في الاخر هنيجي نتجوز لأ ازاي نقول للعريس اللي جاي اللي هو المفترض تقي وانه مفترض راجل وهنجوز بناتنا نقول له ايه والله هذه البنت
لا تملك من الدنيا الا سبعة الاف خمسة الاف عشرة الاف. فيا ابني احنا لن نطلب منك ولن نشترط عليك شيئا فما استطعت وانت لا تشترط علينا شيئا. لأ ازاي ما نقدرش. النور هتبقى مش زي منى بنت عمتها
ولا زي بسنت بنت خالتها مدايق يا عم الشيخ انت مش معنا ولا ايه طب هتعملي ايه هاخد قرض متين الف شوفوا يا جماعة انا قابلت النوعين في نفس الحي
ونفس الزروف والله يدخل العريس. وعادي بقى يقول لك مش مش داخل ابن عم ابن تيمية. ولا اخو ابن القيم. لا لا عهد عادي جدا ايه اللي بيحصل العريس ده من اول ما جه. عجبته البنت اه لسه بيشرب الشاي وبنقول له سكرك كم؟ بنقولها له بوضوح
يا بني نحن لا نشترط عليك شيئا اللي تقدر عليه واقل منه سنة ولكن انتبه هذه الفتاة لا تملك من الدنيا الا كزا ولن نستطيع ان ندفع اي شيء في ان كان يناسبك
فبها وانها اللي انا اعرفهم انا ممكن اكون ساكن انا في البلاد الطاهرة. البلاد اللي هي ايه يعني كادت يعني ان يكون بلاد الصالحين. ما اعرفش بس البلاد اللي انا بحتك بها والشخصيات اللي انا بحتك بها تسعين في المية من الشباب اللي بيتم الكلام معهم بهذه اللغة
بيوافق لو كان عجبه البيت وعجبته البنت بيوافق على طول ما بيعترضش امال اللي بيحصل ايه والله احنا عاوزين آآ شبكة اللي تجيبه يا ابني. خلاص يا امي انا ان شاء الله يا حاجة انا اقدر اجيب عشرين الف. ليه
ليه عشرين الف ده انت مش محصلة حتى آآ ستها يوم ما اتجوزت. ستها خلود لما اتجوزت الله يرحمها رحمة واسعة. الله يرحمك يا خلود ده متجوزة باربعة وعشرين الف الدهب بتاعها
دي مش لسه يا امي قايلة لي اللي تقدر عليه وبالنسبة للشقة والكلام ده كله انا عندي شقة كده ان شاء الله هحاول بقدر الامكان تبقى اوضة النوم وبتاع ونسيب اوضة الاطفال دلوقتي. اوضة
قلت سبها طب وانا اما اجي ابات عندكم شهرين ابت فيه ده انا ما بحبش ابات اللي في التكييف. ده انت لازم تعمل لي اوضة وفيها تكييف ودولاب العيل. العيل اللي هو يعني لو جاي من اول يوم
هيبقى يعني عندك تسع شهور من بعدك الزواج وبعدين عقبال ما ينفصل عن باباه ومامته فيها سنتين. فانت ممكن تأخر اوضة الاطفال دي تلات سنين بس ازاي ازاي؟ ازاي خالته عبير لما تيجي تبارك لها؟ وبعدين تبقى خالته عبير لازم تشوف الاوضة كلها ما هي لازم ترفع تقرير لايه؟ لزوج طنط عبير
عشان هي تدخل وترفع التقرير تلاقي اوضة الاطفال فاضية لا فنروح نضغط عليه نقول له اوضة الاطفال يدفع حوالي من عشرين لتلاتين ايا كان بقى مستواهم ايه اللي يحصل يلاقي الولد المسكين مطلوب منه حوالي متين وخمسين
يزيد يقل كل واحد على وصفه. يرجع يقول لها يا حاجة انت بتقولي ان انت بنتك غير مقتدرة؟ اه لا انا ما ينفعش الكلام ده انا برضو عليكم انتم والاجهزة وعليكم مش عارف الستاير وعليكم السجاد والسجاد يكون ايراني ويكون ايه بعضه بشعره وبعضه بدون شعر
وبناء عليها تروح تاخد قرض بضمان ايه؟ بنتها بضمان اي حاجة بقى متين الف طب مش لاقي واحد يقول لها خلاص انا هجيب لك الاجهزة يا حاجة. هيروح يجيب لها الاجهزة يقول لها روحي انت ايه شوفي المكان اللي يعجبك. هاتي من توشيبا هاتي من العربي هاتي اللي نفسك فيه
تروح الحاجة تشيل ما خلاص لقت ايه لقت السند وما علمت انها تنسج تنسج خيوط الكفن لروحها وتتبسط يوم الفرح ويوم الفرح ده يكون هو اليوم بتقول له يا رب اذا كانت هذه ليلة العمر
لابنتي امام الناس ففيها محق بركة العمر لابنتي واللي باقي الحياة طبعا الكلام ده محمول على عدم الايه؟ ان لم يتب ويجي في الاخر يقول لك بقى يخشوا لكم على الجمعيات الخيرية وادوني اصل انا عندي قرض ومش عارف ايه والكلام ده كله. هؤلاء انا لا انصح ابدا بمساعدتهم
الا بعدما يغلب على زنكم انهم تابوا ولن يعودوا مرة اخرى الى هذا المضمار لكن تيجي تساعده يا دوبك بعد ما يقف على رجليه يروح ياخد تاني لا لا لا ده عرف خلاص
المشكلة في ان الناس كده كده هتساعدني يعني فيجي واحد يروح مساعد الناس ديت انا ليه استطردت شوية عشان في ناس كتير بيقولوا احنا مش فاهمين لو تدينا امسلة يعني
فياخد المتين الف ده من حد ويروح يجيب لها الاجهزة يقول لها روحي اشتري اللي انت عاوزاه وانا اللي هاحاسب. اشتريت عجبتك؟ اه يروح ترني علي انا اجي. راح حاسب الناس ادي الفاتورة متين الف. تعالي بقى
فيا حاجة عشان تمضي عليك ايه بقى عليك المتين وخمسين عليك تلتمية عليك كزا. ده اسمه ايه بقى؟ اسمه تجارة. تجارة مع مين؟ مع الشيطان ماشي بعض الناس بيقول لي ما ينفعش عشان بيتم معايرة البنت
والله اللي مشغول بالناس فيكمل مع الناس واللي مشغول برضا الرحمن في سخط الناس فليرضي الرحمن وسيرضي الله عنه الناس وانا بحكي اشياء انا رأيتها وعشتها في حياتي وكل يوم بشوفها. بشوف المنهجين. واكيد ناس كتير سامعيني عارفين كويس اوي
ان هم يعرفوا بنات تزوجوا بهذه الالية ووجدوا كتير من الافاضل يقبلوا بس حضرتك مش هتيجي تقولي انا هقوله كده واما يجي يجيب التلاجة ولا يجيب الغسالة اقول له ايه ده انت جايب اربعتاشر قدم ليه
يا طالما هتتكلمي انتم بتسيري عنده ان هو يبقى له رد فعل لكن نحن نعلم ان الكلام ده موجود وعندي يقين ان هناك من يسمعني يعلم انه مولود وربما بعضكن
دي كانت طريقة زواجه يعني اسأل الله ان يرزقنا واياكم العفو والعافية والستر فابن القيم بيقول لنا ان المعاصي بتقصر العمر لان المعاصي بتقصر بتقصر العمر. هو يقصد ايه بقى؟ فبدأ يشرح كلام كتير خلاصته
بيقول ايه فيه يقول النقصان العمر العاصي هو زهاب البركة هو انت يا جماعة اما تيجي تقول لك ربنا يطول في عمرك. ايه رأيكم ان في حد يموت عنده تلاتين سنة
وعمل اعمال اللي عنده ميت سنة ما عملهاش. يبقى الراجل ده اطال الله عمره كان الله اطال عمرها ولا لأ عمل اعمى اهو احنا يا جماعة احنا في الاخر انت انت عمرك يطول هيطيل عاوز تعمل به ايه يعني
عشان كده اما تيجي تدعي لحد بطول العمر تقول ايه؟ انتم مين عارفين مين هو طويل العمر يقول لك يا طويل العمر عارفين مين هو طويل العمر طويل العمر الشيطان
صح؟ لما طلب ان هو ينزره الله خلاص خد الانزار ده. فخد وقت. هو ده طويل العمر لكن انت اما تيجي بتدعوا لواحد بطول العمر بتقول له ايه بقى؟ اسأل الله ان يطيل عمرك في طاعته
ان يرزقك حسن للعمل مع طول العمر اما طول عمر بلا حسن عمل ده شؤم ده ده فاتورة الفاتورة هتزيد من فاتورة كده بتزيد ان عمر طه كتير في البعد. لأ
فعشان كده احنا مهم قوي نبقى مدركين ان العمر طوله وقصره الحقيقة اللي فيه هي البركة شوفوا الامام النووي متى يعني ايه؟ في اوائل الاربعين. وشف الامام النووي رياض الصالحين
اربعين نووية اي الله اكبر اه في كل علم هتلاقي الامام النووي النووي حاضر فقه الشافعية الشرح صحيح مسلم المجموع حاجة كده عمق خلاص البركة توفيق من الله سبحانه وتعالى
فتلاقي بعض الناس يعمل في اليوم يعني النهاردة مسلا على سبيل المسال لو جينا نحسب اخر اربعة وعشرين ساعة او الاسبوع اللي فات من الجمعة للخميس في بعض الافاضل هتلاقيه عمل اعمال
ربما غيره بيقعد بالخمس سنين ما يعملهاش خمس سنين ما يعملهاش في توفيق في سبحان الله فيه بركة وطبعا البركة ديت يا جماعة ده المفعول السحري خلاص اللي انتعاش الارزاق
وان التوفيق النهاردة ما الذي خبأته للاسعار وزيادة الاسعار؟ خبأته للاسعار حسن ظني بالريه بالرب سبحانه وتعالى الغفار خبأت للاسعار الاستغفار بالاسحار طب ما تستغفر بالاسحار يمددكم صح باموال وبنين. خبأتوا لزيادة الاسعار التوكل على العزيز الجبار سبحانه وتعالى
هو ده اللي اتخباوا خبأت للاشعار حسن ظني لله سبحانه وتعالى هو ده خبأتوا الاسعار الانتباه للنصوص التي ذكرت البركة البركة فين في صورة الارحام والاقارب خلاص فيه برنامج النهاردة يقول لك ايه شف احنا لازم بقى نزبط الدنيا. هنعمل ايه؟ هنحول الحاجات دي للازرق ونجيب شوية دولارات. جميل. ايه
كمان وهنحول الاشياء ديت لايه؟ للاصفر. نجيب شوية دهب. جميل. وايه كمان؟ وهنجيب هنا عقارات سابتة. وهنا هنلحق نجيب عربيتين ونركنهم. وهنا مش عارف نلحق نجيب ايه انا مش شفت من ضمن الوصلة بتاعتك
صلة الارحام. طب وايه علاقة صلة الارحام؟ شوفي شوفي شوفي ابنك بيقول ايه يا حاجة. نتكلم في الاسعار وزيادة الاسعار والعالم كله هيغلى وده بيقول لي ناخد بالنا من من عمتنا عشان احنا بقى لنا فترة مش بنتكلم معها. يا ابني مال عمتك ومال الكلام اللي احنا بنتكلم فيه! انتم هتكرهونا في كل حاجة ليه كده! كرهتونا في الدين. هو فين هنا الكرة في الدين ما تعرفش
يعني بتقول له زور اختك يقول لك كرهتونا في الدين. ده انا بقول لك اختك انت هي اختي انا سبحان الله طب ايه علاقة ده؟ ما هو انت لو عاوز
ربنا سبحانه وتعالى يبارك في عمرك ويبارك في قوتك ويبارك في مالك فيه اسباب للبركة. منها اللي الشرع حس عليها ورغب عليها النبي صلى الله عليه وسلم صلة الارحام انت مش عاوز بسط
من الذي يقبض ويبسط تريد ان الله هو المسعر تريد المسعر سبحانه الذي يقبض ويبسط ان يبسط لك في الرزق ويرضيك ما هي يا جماعة هو ده التوفيق انا ممكن ربنا يرزقني الف جنيه ويستروني
بستر الله يكون سبب. وفي واحد يبقى معه عشرة الاف ومش عارف الرضا عن اخده سبحان الله مش دي بركة فدور على البركات فين؟ فين البركة؟ البركة فين كسرة الصلاة على النبي صلى الله عليه وسلم. يكفى همك
مع اهم الاسعار يكفى دي دروشة صح ازا كانت هذه الدرواشة فلا نعم الدروشة سبحان الله! يا جماعة بصوا احنا كمسلمين دايما نبص لحاجة لها اسباب حسية واسباب معنوية. شفنا واحد قدامنا دلوقتي اتخبط بالعربية مات. الراجل ده ايه اللي حصل
دلوقتي مات صح ظاهرا مات. طيب ايه اللي حصل بقى لما نيجي نقول اصل العربية خبطته فمات. انت كده بتحكي ايه؟ السبب المؤمن بيبقى شايف ايه المؤمن بيبقى شايف ان العربية صدمته
هزا سبب ولكن المؤمن شايف ان هناك ملائكة هذه الملائكة ملائكة ملك الموت ومعه ملائكة اخذوا رح هذا العبد وقضي اجله انما نعد لهم نعد لهم عدا خلاص العد بتاعه انتهى
ورزقه استوفى فاخذ وسحبت هذه الروح ده سبب انا شايفه انا شايف ان الانسان ده بقى صار ساكنا لان الملائكة اخذت روحه واصل لكم انا ببقى شايف ان فيه بركة البركة دي بايه؟ جاية منين؟ ان فيه
اسباب شرعية وفي اسباب حسية. عندي امتحانات السانوية اعمل ايه؟ بزاكر باخد بالاسباب بفتح الكتاب بحاول الخص ازاكر وخلاص ده كده السبب السبب اللي بتعمل ايه بقى سلك فوق تسلك تحت
لازم يبقى في علاقة بينك وبين الله سبحانه وتعالى. فهياخد سبب هياخد سببي رقم واحد تلاقيه يدعي الله سبحانه وتعالى. يا رب بعفوك يا رب. يا رب يسر لي يا رب كزا. يا رب يا رب يا رب يا رب
من ضمن الاسباب بر الوالدة وعندي قل له رح ربنا يفتحها في وشك. الكلمة العابرة العادية خالص البسيطة دي تلاقي الدنيا بتفتح معك. وربنا بييسر لك امرك يعني انت عاوز تفهمني يا عم الشيخ لو انا خدت بالاسباب دي والاسباب الحسية هنجح لأ مش شرط تنجح انا قلت لك ربنا ايه يسرها والدتك قالت يفتحها في
وشك انت عارف الفتح هييجي منين ما يمكن الفتح يجي انك ما تجيبش المجموع الكبير عشان ما تخشش في كلية تستهلك روحك. وتستنزفك او ما يكونش المستقبل فيها مش في ناس كتير دخلت كليات في وقتها كانت هي اللي عليها العين وعليها الضيق وكل الناس بيسقفوا لها
طيب لما اتخرج منها مش عارف يجيب قوت يومه. صح انت ما تعرفش التوفيق فين وابن القيم بيعني فصل شوية في النقطة ديت فقال كلام كتير ازن يكفي ان يقول في اخر الخاطرة دي وبالجملة فالعبد اذا اعرض
ضع عن الله واشتغل بالمعاصي ضاعت عليه ايام حياته الحقيقية. التي يجد غب اضاعتها يوم القيامة. يا رب سلم يقول يا ليتني قدمت لحياتي قدمت لحياتي ولم يقل في حياتي
لان دي الحياة الحقيقية الاخرة هي الحياة الحقيقية يقول فلا يخلو اما ان يكون له مع ذلك تطلع الى مصالحه الدنيوية والاخروية او لا فان لم يكن له تطلع الى ذلك فقد ضاع عليه عمره كله
وذهبت حياته باطلا. انتم عارفين يا جماعة من اشد اللي خض ان يوم القيامة ايه استشعروا كده يا جماعة ان في واحد من وهو عنده سبعتاشر سنة ما رضيش يكمل
دراسته في الجامعة لان وجد والده تعبان عنده سرطان او توفي ووالدته ست مسكينة واعمموا خلاله مش موجودين او يعني المهم مش موجودين حسيا او معنويا وفوجئ ان هو اخواته البنات اربعة اكبر واهدة عندها سبع سنين
والراجل ده مطالب ان يأتي بقوت يومه هيعمل ايه ؟ بدأ يتحرك ويجري ويتغرب واشتغل شوية في الصعيد. اشتغل حمال ويشيل على كتفه ويساعد الناس بيحاول بقدر الامكان يقتات من هنا وبتاع وبعدين جاله شغل
في الخليج عشان يروح ايه؟ يجاهد كده في العمل وراح ويبعت ريال على ريال ويبعت لحد ويبعت ابن عمه مسلا ويبعت له ويبعت له ويبعت له لغاية ما بقى سنه
سبعة وتلاتين سنة وهو متمرمط وبعد ما اتبهدل وضحى بالشهادة وضحى بكل حاجة وجوز اخواته كلهم والبنات اتجوزوا وبتاع قال لك اكمل لغاية اربعين سنة تلات سنين دول اجمع اي حاجة عشان ارجع
اتجوز انا بهم وكده رجع وهو عنده اربعين سنة ومستني بقى ايه البيت اللي ابن عمه بناه وزوج اخواته والكلام ده افاجئ ان ابن عمه ده خد الفلوس كلها واصرفها على الشرب
وعلى البعد عن الله واخواته كلهم لا كان بيوصلهم فلوس واتبهدلوا يعني اتغربوا وكرهوه لان هو كان مسكين فاكر ان كل حاجة هو بيوصلها مقدار الصدمة اللي ممكن تحصل له ايه
عمره راح خسر اهله قصر بيته خسر كل حاجة صح وخزر تعليم وخسر متعة ويعيش في شبابه في ناس هتعيش العيشة ديت يوم القيامة لما يفاجئ ان الهمس اللي كانت شغالة به في الدنيا ده
راح وبقى شهادته الدكتورة راحت والباشمهندسة جت ومش عارف ايه والتلاجة ستاشر قدم والتكييف الانفلتر والفيلا فين والحواديت دي كلها وابن ميسرة اتيسرة حاله وراح فين ويفاجأ في النهاية انك انشغلت بشيء
الله سبحانه وتعالى لم يخلقك لاجل هذا الشيء انت الليلة اللي انت كنت فيها ديت هو هو ده اللي احنا طلبناه منك هنا يحصل له ايه بقى؟ يصرخ يقول يا ليتني قدمت لحياتي. خاصة لما تلاقي بنت قريبة جدا بينها
ايه اللي يحصل كسرت الدنيا معها قرآن ومعها صدقات ومعها مش عارف ايه وايه وايه وايه وايه وايه ايه ايه الكلام ده كله! فتشوف بقى وتيجي تبص على حالها. يا ليتني قدمت لحياتي
مشكلة ان الامتحان ده ما فيهوش ملحق يعني امتحانات الدنيا يقول لك خلاص لك دور سبتمبر الاخرة ما فيهاش ملحق الموضوع انتهى يعني انتهى تلاقيه مرة واحدة يلا عندك امتحان تتسحب ورقتك. اللي هي امتى؟ اللي هي ممكن تبقى بكرة
هي ممكن يوم الجمعة بكرة صلاة الضهر كده صلاة الجمعة كده ضهرا كلنا نكون بنصلي على محمد نصلي على سين صاد ما حدش عارف نسأل الله ان يرزقنا جميعا حسن الختام والرضا
بالله سبحانه وتعالى ومنها ان المعاصي تزرع امثالها رقم خمستاشر بقى تقريبا بيقول ومنها ان المعاصي تزرع امسالها انتم عارفين اما تجيب الخوخ او تجيب المانجة وتزرعه ايه اللي بيحصل
الخوخة عما تزرعها او المانجة بتطلع منجاية واحدة تطلع شجرة كده فيها منجاية واحدة ولا بتلاقيها قاعدة باعية تنتشر تنتشر صح؟ بيقول لك شجرة مانجة خلاص بيقول لك الشجرة دي ايه؟ ده منتشر
فيقول لك بقى هو ده خلاصة اللي ابن القيم عاوز يقول لك فاتورة المعصية دي ايه هي بتكلم الشاب وبحجة اصله ناوي يتقدم لي او كان متقدم لي خلاص او هو متقدم لي ايا كان يعني التلاتة دول. تتكلموا في الخلوات
فديتي دي بزرة دي نواة دي شجرة اتزرعت في قلبها هتخرج ايه ؟ انت فاكر ان هي هتخرج لقطة واحدة؟ لا يقول كما قال بعض السلف ان من عقوبة السيئة السيئة بعدها
وان من ثواب الحسنة الحسنة بعدها يعني ايه سواب الحسنة الحسنة بعدها هي دخلت في جروب او اتعرفت على واحدة زملاء نزلت تصلي او راحت الجامعة فلقت واحدة ملتزمة فقالت انا هحاول اقرب منها وهحاول ابعد عن البنات اللي ايه بيجيبوا سيرة حاجات غلط
فالضهر ازن راحت تصلي تعرفت على واحدة سلمت عليها قالت لها ايه ده انت اسمك ايه ما شاء الله ده انت اسمك شبه اسمي ومش عارف ايه احنا ممكن ناخد تليفونات بعض اه هي عملت
طاعة راحت فين؟ راحت صلت الضهر الاوقات البينية بتاعة الايه؟ المحاضرة قالت بدل ما اداني واقفة عند ليه قدام كده ايا كان بقى الحاجات اللي هيقفوا فيها مش عاوزين نسمي حاجة
اصلي راح اتصلى دي طاعة شف الطاعة بتنادي على اختها. اتعرفت على صديق. الصديق خدت اسمها. عملت ايه قالت لها انا بس حبيت اديكي هدية جميلة اوي. قبل ما انام قلت دي ان شاء الله هتكون من اجمل الهدايا وهتدعي لي
خش على الجروب ده. الجروب ده في دروس جميلة جدا كل يوم مش عارف سبت تدخل للاخت الجروب فتلاقي سبحان الله هيا بنا نؤمن ساعة تفتح المحاضرة تتكلم المحاضرة ديت عن
مسلا علامات او ميسرات للتوبة وهي عندها اشكالات كتير ومعاصي كتير تبدأ تبدأ تبدأ تبدأ تبدأ ايه اللي حصل دخلت الجروب تابت لبست الحجاب ما شاء الله بدأت تحب ربنا بدأت تصلي بدأت مش عارف ايه شافت مرة الشيخ بيتكلم على القرآن قالت يا جماعة في واحد قالت هو انا لو عاوز احفظ
القرآن ايه اللي يحصل؟ واحدة قالت لها بصي اللينك ده فيه اخوات بتحفظ القرآن. راحت دخلت ختمت كتاب الله. بقت من اهل الصلاة رفضت الحياة البعيدة عن ربنا اقتربت من ربنا
قالت انا اما يجي لي حد عريس هشترط فيه انه يكون من اهل الصلاة ومن اهل التقوى ايه اللي حصل؟ اختارت الشخصية ديت لما اختارت الشخصية ديت رزقت اولاد بقى هو بيعينها وبيعينوا بعض وبيختاروا المدرسة اللي ابنهم هيتعلم فيها
المعاني الطيبة وان اهلها ده يكونوا من اهل للصلاة وحياة كبيرة. كل ده بسبب ايه؟ حسنة بالنسبة لها بسيطة بدأ الدي سابت البنات قدام السكشن وجريت تخش تصلي فتعرفت على الاخت البسيطة
وفي قصة الفتاة اللي انا اشرت لها في رمضان النصرانية اللي اسلمت. اسلمت ليه عشان حسنة بسيطة يمكن صاحبتها ما تعرفهاش ان زميلتها كانت في المترو كانت فتحة بنت جنبها فاتحة مصحف وبتقرأ
فحصد بينها وبين نفسها نزاع. هو انا ليه ما افتحش الكتاب المقدس واتكلم واقرأ زي ما هي بتقرأ وفخورة كده فبتقول روحت بقى وبدأت بقى القصة فكانت حسنة بسيطة انك فتحت المصحف قرأت وردك. انت تعرفي بقى ان فيه مش اسرة. البنت دي عما اسلمت تتجوز واحد مسلم تخلفه
مسلمين الى يوم القيامة ان شاء الله يبقى فيه زرية مسلمة بسبب مين فتحت مصحفها قرأت ورد بالمترو بدل ما دن اضيع كده وقاعد ايه احلم احلام اليقزة تفاجئ ان في دولة كاملة من المسلمين في ميزانها
واخدين بالكم هزا رب يحبك الباب البسيط اللي انت بتعمليه سمتك وانت ماشية كده مغطية شعرك ولابسة زي امهات المؤمنين او لابسة زي الحجاب الشرعي المنضبط وانت حريصة انك ما تحتكيش بالرجال الصمت ده ياما واحدة متبرجة
لبسها صعب جدا كاسية عارية تأسرت بك ياما سمتك ده في يوم من الايام في اخت خلعت الحجاب لما شافتك رجعت وانت ما تعرفيش اي حاجة. شافتك بس قدام مكان قدام سوبر ماركت قدام اي حاجة ابتسامتك ووقارك. فغارت فرجعت تاني
الحسنة بتجيب الحسنة. والناحية التانية برضه السيئة بتجيب سيئة اللي يمشي يمشي مع صاحب سوء الضهر ازن. يعمل ايه؟ يخلع مش هدخل اصلي. راح السايبر اتفرج عليه نتفرج شوية حاجات كده قعد مع زميله زميله ده بيشرب شيشة بالتفاح
او بالنعناع المهم باي حاجة جه يشرب ايه اللي حصل التاني ما بتشربش ده انت سايب الصلاة يبقى اكيد بتشرب فطبعا بدأ يتدرب من سايب ما صليت فبدأ ياخد ايه؟ على صدره من بره بره ما ياخدش على صدره من بره بره كده ايه
ومرة في التانية في التالتة في الرابعة والخامسة واحد قال له ايه؟ انا حاسس انك ما اول مرة تيجي صح؟ تعال بقى اديك المواعيد الليلية للايه؟ للسهرة ويبداو يديرهم مواعيد ويقربوا من بعض ويبدأ مرة في التانية في التالتة يبدأ يتعلم الصنعة. وراحت الاتجاه يزيد اقصى الشمال
يبقى ده طريق وده طريق وبدأ بايه؟ شفتم كلام ابن القيم البسيط فابن القيم بيقول لك انتبه من عقوبة السيئة السيئة بعده وان من ثواب الحسنة الحسنة بعدها. فالعبد اذا عمل حسنة قالت اخرى الى جانبها اعملي ايضا. كان ابن القيس ابن القيم اديب
يعني هو طبيب واديب فهو بيقول لك ايه؟ ان بينادوا على بعض الحسنة تنادي على اختها يلا تعالي يلا يلا اتحركي يلا سبحان الله وانت نفسك النهاردة. يعني انت انت النهاردة كنت آآ مكسل تصلي الفجر
يا عم انا لأ انا مش هقدر بعد ما صليت الفجر نفسها جات لك ايه وبعدين يعني هتنام. عم تعال اما نسمع الراجل اللي قاعد اومال في واحد كده بيدعي انه ايه يضغط علينا شوية كده
تعال هنا نشوفه ويتناول على ايه النهاردة فيروح قاعد الجلسة وبعدين هو قاعد على الجلسة كده يقول لك ايه يا عم طب ما تبعت الرابط ده لحد يمكن يدخل فيبعت الرابط ده
العبد يروح داخل يقول له هو مين ده؟ يقول له ده واحد بيتكلم علي انا وانت فطبق وعرفنا منين ؟ والله ما اعرفش. بس هو دايما كده يجيب سيرتنا احنا الاتنين. ربنا يتوب عليه
وهكزا فيقول وان من ثواب الحسنة الحسنة بعدها. فالعبد اذا عمل حسنة قالت اخرى الى جانبها اعملني ايضا فاذا عملها قالت السانية كذلك وهلم جر. فتضاعف الربح. يا سلام! شوفوا اللفظ عامل ازاي! فتضاعف الربح. تجارة
هل ادلكم على تجارة تنجيكم دي تجارة مش هتنجيك من غلاء اسعار هتنجيك من النار تتضاعف الربح وتزايدت الحسنات وكذلك العكس جانب السيئات حتى تصير الطاعات والحسنات هيئات راسخة بيقول لك بقى الموضوع ده عما يزيد يبقى هيئة راسخة. صفة لازمة ملكات
عشان كده الاخوات اللي ودايما انا بهزر كده كتير وبقول على المشروع ده من مفاتيح التزكية والسبات دبس نفسك في مشروع في مشروع ليه؟ يعني مسلا مسلا في اخت قالت انا مشرفة لقاء آآ فسيلة آآ بتاع التزكية. وعاوز اساعد فيه
وخلاص ديت يبقى خلاص بقت من غصب عنها في الجروب الجروب ده فيه اشراف تبدأ تبعت الرابط الرابط مش شغال طب ادور على رابط تاني فمشغولة كل يوم بحاجة طب ما احاول اعرض الكتاب الايه اللي محمد بيقرأ منه عشان الناس تاخد بالها. فليه النهار مشغولة بقت مشغولة بقت بتغير من زمايلها
بتتحرك على طول ليه؟ لما اتدبست في مشروع وانا هختم بالفكرة ديت هي فكرة يعني ايه بقى لي فترة بدندن عليها لكن لعلها تنفعكم ان شاء الله انتم عارفين انك مهما كنت مشغول
لازم ترد على زوجتك وانت لازم تردي على زوجك ولازم تشوفي اولادك وبتاع فانت تبقى في عز الشغل وتلاقي يعني زوجتك تبعت لك يقول لك بنتك تعبانة بنتك ما راحتش ايه المدرسة شف الباص الله يكرمك. فتلاقي وانت في عز الشغل ممكن تبعت كده تعمل رنة للسواق انت فين؟ طب الله يكرمك هم
مستنينك البنت رجعت ولا لا؟ طب يلا اصل الحضانة بتقول لنا واخدين بالكم؟ هو ايه اللي مخليه مشغول ايه اللي مخليه مشغول بالبيت؟ وتقول له هات حاجة ساقعة وانت جاي. الله يكرمك عدي وهات العيش وانت جاي. ايه اللي مخليه مشغول
ان هو عنده ارتبط بهم فعنده ولد ابنه صح مهما كان بقى مشغول بدنيا او اخرة في الاخر في قدر من المسئولية عارف ان هي بتاعته صح دي نصيحتي لحضراتكم
خلي ليكم عيال في العمل الرسالي خلف ولد كده سميه آآ حلقة قرآن. ولد عيل غصب عنك هتبدأ بمسؤول عنه قعدت تابعه ايه الاخبار بتاعه هو يوم خميس بس عندي حلقة ساعتين. آآ مش عندي اي حاجة تانية. فباعي بانشغال. لما تبقى انت عملت ايه دلوقتي
ففي ولد بتابعه هيتوب بحاجة بسيطة بس بقى خلاص مشروع حاجات اتدبست فيها لما تدبس فيها اه يبقى ده وقف بقى. زي ما انت مشغول بمشروع لابنك ان هو وقف للدنيا زاهرة وانك بتهيأه للدنيا وانه ينجح في الدنيا. اه
مواقف اخروي كده انا مشغول به بس خلاص بقى حاجة كده انا دبست نفسي فيها. انا راجل اخ في الحي. ادبس نفسك تروح رايح للراجل الكبير اللي في المسجد تقول له يا حاج انا عاوز
مفتاح المسجد ده ليه؟ انا ساكن هنا جنب حضرتك وعاوز اساعد حضرتك في ازان الفجر. فتستسمحني ان انا موضوع الفجر ده يكون ايه؟ معي فالراجل يقول لك يا ابني انا بكرة مش جاي خلاص الموضوع عندك؟ اه يا حاج. طبعا انت ايه في البداية خلاص. فبقى يوميا نمت بدري نمت متأخر جاي من الشغل تعبان مش جاي
تعبان عندك زي بالزبط جاي من الشغل تعبان وبنتك ما جتش من المدرسة من الحضانة هتروح تجيبها اه نايم زوجتك هتصحيك تروح تجيبها. انت الزمت نفسك به بحاجة. الزم نفسك بحاجة خفيفة
وخلاص لا هتدنك بقى تسألي زوجك قومي صلي الفجر ولا قومي يلا مش هتلاقيه كمان بيقيم الليل ليه؟ لان لازم ينزل قبل الفجر بخمس دقايق عشر دقايق فهيصلي الوتر افتح المسجد يهيئ نفسه مرة في اتنين في تلاتة في اربعة ربنا يعينك. فجهز نفسك ودبس نفسك في حاجة ومهما كانت زاهرا خفيفة
بقت شاغلاك ليل نهار. فربنا يكتر اولادكم بالمفهوم ده في العمل الرسالي. وان شاء الله هتلاقوا انفسكم بقيتوا مشغولين حتى لو الجيش زنب الحسنات يزهبن السيئات. طهر الله قلوبكم وبيض الله صحيفتكم. ومن علي وعليكم بحسن عمل
حسن خلق وحسن ختام